137 
Indblanding af kosmiske Partikler. Saalænge der imidlertid ikke 
foreligger bestemte Iagttagelser, som vise Tilstedeværelsen af vul¬ 
kanske eller kosmiske Bestanddele, turde det være unaturligt at 
antage, at ikke alt Støvet skulde have samme Herkomst. 
Til ovenstaaende har Bestyreren af det danske meteo¬ 
rologiske Institut, Hr. A. Paiilsen velvilligst knyttet føl¬ 
gende supplerende Bemærkninger. 
I Kjøbenhavii begyndte Regnen omtrent Kl. 7 Eftermiddag 
den 3die og faldt i Byger hele Natten til næste Dags Morgen 
Kl. 8—8^/2. Vinden var i Begyndelsen Sydost og drejede med 
svag Styrke til Nordost, fra hvilket Vindhjørne den vedblev at 
holde sig fra Kl. 5 Morgen den 4de. Efter indkomne Meddelelser 
er den samme Regn falden rundt omkring i Landet. Vindretningen 
over Landet var mellem den 2den og 4de gjennemgaaende nord¬ 
østlig, men enkelte Steder fremkom lokale Vinddrejninger. 
Tidspunktet, paa hvilket den urene Nedbør først iagttoges, 
er noget forskelligt paa de forskellige Steder. I Kjøbenhavn bemær¬ 
kedes den saaledes først omtrent Kl. 7 Eftermiddag den 3die; paa 
Fyrskibet „Lappegrunden‘‘ faldt der allerede Natten mellem den 
2den og 3die Sne, der ved Smeltning efterlod Pletter af lysegraat 
Smuds. 
Omtrent midt i Nordsøen mellem Esbjerg og Grimsby begyndte 
den urene Regn, efter Meddelelse af Føreren for Dampskibet 
„Riberhus“, den 3die mellem Kl. 2 og 3 Eftermiddag. Ved Marstal 
iagttoges Fænomenet allerede Kl. 10 Formiddag samme Dag. 
Ogsaa Tiden for den urene Regns Ophør angives forskelligt. 
Her i Kjøbenhavn blev den iagttaget til omtrent Kl. 8^/2 Formd. 
den 4de. 
En Meddelelse fra Krydsfartøjet Nr. 16 ved Marstal angiver, 
at man ikke iagttog nogen uren Regn efter Kl. 5 Eftermiddag den 
3die. I Stege faldt der endnu uren Regn den 4de Kl. 11 om 
Formiddagen. 
